cyanic-selkie/wikianc huggingface dataset:
Viðarkveif
Viðarkveif (fræðiheiti: Galerina marginata) er lítill brúnn sveppur sem inniheldur banvæn eiturefni. Banvænn skammtur er tvær matskeiðar. Rotnandi viður er kjörlendi sveppsins. Viðalkveif fannst í Kjarnaskógi á 50 m svæði á brún göngustígs sem borið var á viðarkurl. Eitrið í viðarkveif er amatoxín og það kemur í veg fyrir próteinmyndun og veldur skaða á nýrum, lifur og meltingarfærum.
Félag eldri borgara í Skaftárhreppi
Félag eldri borgara í Skaftárhreppi er innan Landssambands eldri borgara
Skákþing Íslands
Skákþing Íslands er Íslandsmót einstaklinga í skák sem er haldið árlega af Skáksambandi Íslands. Keppt er í tveimur flokkum: landsliðsflokki og áskorendaflokki.
Skriðdalur
Skriðdalur er dalur á Austurlandi, í Múlaþingi. Fjallvegurinn Öxi fer um hann. Skriðdalur skiptist í Norður- og Suðurdal við fjallið Þingmúla.
Meðal áberandi fjalla við dalinn er Skúmhöttur (1.230 m).
Lögberg
thumb|right|Mynd af þinghaldi á Lögbergi eftir [[William Gershom Collingwood frá 19. öld.]] right|thumb|Bergstallurinn efst á Hallinum, þar sem nú er fánastöng, er talin ein möguleg staðsetning Lögbergs. Lögberg er staður á Þingvöllum sem var miðdepill þinghalds Alþingis á þjóðveldisöld Íslands, frá árinu 930 til áranna 1262-64.
Lögsögumaður Alþingis, sem hafði það hlutverk að geyma lög þjóðveldisins í minni sér og segja þau upp í heyranda hljóði, hafði sitt rými á Lögbergi. Við þinghald á Lögbergi máttu allir stíga fram og flytja ræður um mikilvæg mál eða segja fréttir af markverðum atburðum. Þar fóru jafnframt fram þinghelgun og þinglausnir, úrskurðir Lögréttu voru tilkynntir, tímatal rétt, stefnur birtar og önnur tíðindi sem fram sem vörðuðu þjóðina.
Ekki er vitað nákvæmlega hvar á Þingvöllum Lögberg var staðsett. Tvær kenningar eru fyrirferðamestar um staðsetningu þess. Annars vegar hefur verið stungið upp á því að Lögberg hafi verið á flötum bergstalli efst á Hallinum fyrir norðan Hamraskarð þar sem nú er fánastöng. Hin tilgátan er að Lögberg hafi verið inni í Almannagjá við hamravegginn. Fornleifarannsóknir hafa ekki enn gefið nákvæmar vísbendingar um staðsetningu Lögbergs.
Kopar
Kopar (eða eir) er frumefni með efnatáknið Cu og sætistöluna 29 í lotukerfinu.
Almennir eiginleikar
Kopar er rauðleitur málmur með mikla raf- og varmaleiðni (af hreinum málmum við stofuhita hefur einungis silfur meiri rafleiðni). Kopar er að líkindum sá málmur sem mannkynið hefur lengst haft í notkun. Fundist hafa tilbúnir hlutir úr kopar sem taldir eru vera frá um 8700 f.Kr. Kopar finnst í margvíslegu málmgrýti, en einnig sums staðar í hreinu formi.
Á tímum Forn-Grikkja var málmurinn þekktur undir nafninu khalkos. Á tíma Rómverja varð hann svo þekktur sem aes Cyprium (aes er almennt latneskt orð yfir koparmálmblöndur eins og brons og aðra málma og mikið af kopar var unnið úr námum á Kýpur). Heitið var einfaldað yfir í cuprum og þaðan, með breytingum, yfir í íslenska orðið kopar.
Notkun
Kopar er þjáll og sveigjanlegur og er notaður mikið í vörur eins og:
Karíbar
thumb|right|Karíbafjölskylda á mynd eftir [[John Gabriel Stedman frá 1818.]] Karíbar eða Kalinagóar eru frumbyggjar Litlu-Antillaeyja í Karíbahafi, sem dregur nafn sitt af þeim. Hugsanlega eru þeir afkomendur Kalína sem búa á norðurströnd meginlands Suður-Ameríku, en þeir töluðu óskylt aravakískt tungumál, injeri.
Þegar Spánverjar komu til Nýja heimsins voru Karíbar ríkjandi þjóð á eyjum Karíbahafsins. Þeir bjuggu á öllum Kulborðseyjum, Dóminíku, og hugsanlega á syðstu Hléborðseyjum. Hugsanlega ruddu þeir úr vegi eða lögðu undir sig Aravaka sem bjuggu á eyjunum fyrir árið 1200, af fornleifum að dæma.
Í upphafi nýlendutímans höfðu Karíbar orð á sér fyrir að vera herskáir og Evrópumenn héldu því fram að þeir stunduðu mannát. Fjöldi Karíba á eyjunum hrundi eftir komu Evrópumanna þangað, bæði vegna átaka, þrælahalds og sjúkdóma. Nokkur hundruð afkomendur þeirra búa enn á eyjunum og víðar og um 3000 Karíbar búa á Dóminíku. Svartir Karíbar eða Garífúnar eru afkomendur Karíba og þræla frá Afríku á eyjunni Sankti Vinsent. Síðasti Karíbinn sem talaði injeri sem móðurmál lést á 4. áratug 20. aldar.
Rex Linn
Rex Maynard Linn (fæddur 13. nóvember 1956) er bandarískur leikari sem er þekktastur fyrir hlutverk sitt sem Frank Tripp í CSI: Miami
Einkalíf
Linn fæddist í Hansford County í Texas, Bandaríkjunum. Árið 1969 fluttist fjölskylda hans til Oklahoma borgar og stundaði hann nám við Heritage Hall og seinna meir við Casady School, sem er einkarekinn skóli tengdur Episcopal kirkjunni. Eftir að hafa séð Jack Nicholson leika í One Flew Over the Cuckoo's Nest árið 1975, tilkynnti hann að hann ætlaði sér að verða leikari. Því miður þá minnkaði líkur hans á leikaraferli strax í menntaskóla, þegar við eina færsluna á Fiddler On The Roof, eyðilagði hann næstum því sviðsmyndina í einu af dansatriðunum, Linn var beðinn um að hætta í leikritinum af leikstjóranum. Honum var sagt að nota orkuna sína einhversstaðar annarsstaðar. Lauk hann námi við Oklahoma-ríkisháskólann árið 1980 með gráðu í Útvarpi/Sjónvarpi/Kvikmyndum.
Linn býr í Sherman Oaks, Kaliforníu, með hundunum sínum, Jack and Choctaw, ásamt því að vera harður aðdáandi University of Texas Longhorns og hefur m.a. tekið sér frí frá CSI: Miami til þess að mæta á 2005 Rose Bowl leikinn þar sem lið hans var að spila gegn University of Southern California.
Linn er ákafur stuðningsmaður barnahjálparstarfa og hefur keppt í stjörnu gólfmótum fyrir barnarhjálpir, liðgigtarsamtök og fyrir blindrasamtök.
Ferill
Fyrsta hlutverk hans fékk hann í myndinni, Dark Before Dawn, sem var framleidd af vini hans Edward K. Gaylord II. Það sem mestu skipti máli var að hann varð meðframleiðandi að myndinni. Þetta gaf honum tækifæri á að kynnast hinni hliðinni á kvikmyndum sem átti eftir að hjálpa honum í heimi leikara.
En smátt og smátt þá byrjaði hann að fá hlutverk þar á meðal í My Heroes Have Always Been Cowboys (1991), Thunderheart (1992), og Sniper (1993), ásamt gestahlutverkum í sjónvarpsþáttum í Northern Exposure, Raven, og The Adventures of Brisco County Jr. Í apríl 1992 þá fékk hann stórahlutverkið sem fulltrúi fjármálaráðuneytisins, Richard Travers, í myndinni Cliffhanger. Myndin kom Rex á kortið.
Engjarós
Engjarós (fræðiheiti: Potentilla palustris) er jurt af rósaætt sem vex í mýrlendi og við vatnsbakka. Hún ber vínrauð blóm, 3-5sm í þvermál, með fimm krónublöð. Laufin eru fimm- til sjöblaða, löng og mjó og sagtennt.
Ludwig Quidde
Æviágrip
Árið 1894 birti Quidde 17 blaðsíðna bækling með titlinum ''Caligula. Eine Studie über römischen Caesarenwahnsinn (Caligula: Rannsókn á rómverskri keisarageðveiki''). Bæklingurinn fjallaði efnislega aðeins um Rómaveldi á fyrstu öld eftir Krist en með birtingu hans þótti Quidde vera að draga fram samanburð á keisaranum Caligula og Vilhjálmi 2. Þýskalandskeisara og saka báða keisarana um mikilmennskubrjálæði. Quidde hafði birt bæklinginn undir eigin nafni og í reynd lauk fræðaferli hans í sagnfræði eftir að athygli beindist að ádeilunni á Vilhjálm keisara. Árið 1896 var Quidde dæmdur í þriggja mánaða fangelsi fyrir móðgun við krúnuna vegna niðrandi athugasemda sem hann lét falla um nýjan heiðurspening sem stofnaður hafði verið til heiðurs Vilhjálmi 1. Þýskalandskeisara. Quidde afplánaði fangavistina í Stadelheim-fangelsi.
Eftir lok fyrri heimsstyrjaldarinnar var Quidde líkt og flestir Þjóðverjar afar mótfallinn skilmálum Versalasamningsins. Ástæður hans voru þó ekki hinar sömu og þýskra hernaðarsinna, sem voru aðallega mótfallnir takmörkunum á herafla Þýskalands og háum stríðsskaðabótum sem fólust í samningnum. Quidde og aðrir þýskir friðarsinnar óttuðust hins vegar að ströng skilyrði samningsins myndu leggja grunninn að öðru stríði og vonuðust til þess að sáttastefna Woodrows Wilson Bandaríkjaforseta yrði hefndarhug Frakka yfirsterkari.
Þegar Hitler komst til valda árið 1933 flúði Quidde til Sviss og settist að í Genf það sem hann átti eftir ólifað. Árið 1934 birti hann ritgerðina „Landfriede und Weltfriede“ þar sem hann færði rök fyrir því að nútímatækni myndi koma í veg fyrir stríð þrátt fyrir aukna hernaðarhyggju í heimsálfunni:
Ludwig Quidde lést í Sviss árið 1941, þá 82 ára.
Stanley Fischer
thumb|210px|Stanley Fischer Stanley Fischer (hebreska: סטנלי פישר‎; fæddur 15. október 1943) er hagfræðingur og fyrrverandi varastjórnarformaður Seðlabanka Bandaríkjanna. Hann fæddist í Norður-Ródesíu (núna Sambíu) og hefur bæði bandarískan og ísraelskan ríkisborgararétt.
Ferill
Hann útskrifaðist með BA-gráðu og síðar MA-gráður í hagfræði frá London School of Economics. Hann hlaut doktorsgráðu í hagfræði frá Massachusetts Institute of Technology árið 1969.
Áður en hann hóf störf sin hjá Seðlabanka Bandaríkjanna þá þjónaði hann embætti stjórnarformanns Seðlabanka Ísraels frá maí 2005 þar til júnílok 2013.
Hann hefur gegnt fjölda annarra starfa og embætta. Frá árinu 1988 til 1990 starfaði hann sem aðalhagfræðingur hjá Alþjóðabankanum. Þar áður starfaði hann sem fyrsti varaframkvæmdarstjóri Alþjóðagjaldeyrissjóðsins, þ.e. frá september 1994 til ágúst 2001. Þá vann hann sem varaformaður Citigroup á árunum 2002 til 2005.
Hann tók við embætti eins af stjórnarmeðlimum bankastjórnar Seðlabanka Bandaríkjanna þann 28. maí 2014, til að fylla í autt sæti. Stuttu seinna tók hann við embætti varastjórnarformanns bankastjórnarinnar þann 16. júní 2014. Áætlað var að hann gegndi því til 12. júní 2018 en hann sagði af sér átta mánuðum á undan áætlum, þann 13. október 2017.
Jürgen Klopp
200px|thumbnail|Jürgen Klopp í ágúst árið 2019. Jürgen Norbert Klopp (fæddur 16. júní 1967 í Stuttgart) er þýskur knattspyrnuþjálfari og fyrrverandi leikmaður. Síðan árið 2015 hefur hann þjálfað enska stórliðið Liverpool F.C..
Sem knattspyrnumaður spilaði hann m.a. hjá Eintracht Frankfurt II (1987–1988) og 1. FSV Mainz 05 (1990–2001).
Í febrúar árið 2001 var hann ráðinn til starfa hjá Mainz 05. Sjö árum seinna, árið 2008, var hann ráðinn til Borussia Dortmund og þann 8. október 2015 var hann ráðinn sem knattspyrnustjóri hjá Liverpool FC. Árið 2021 varð hann sá stjóri félagsins sem komst fljótast upp í 200 sigra. Keppni eða rígur milli Klopps og Pep Guardiola hefur verið áberandi en Manchester City hefur t.d. att kappi við Liverpool í úrvalsdeild, deildarbikurum og Meistaradeild Evrópu.
Klopp framlengdi samning sinn við Liverpool til 2026 vorið 2022.
Í upphafi árs 2023 stýrði Klopp sínum 1000. leik sem knattspyrnustjóri.
Fjölbrautaskóli Suðurlands
Kennsluhúsnæði
thumb|Oddi, aðalhúsnæði skólans Kennsluhúsnæði skólans eru þrjú; Oddi, Hamar og Iða. Oddi er bóknámshús skólans og var tekinn í notkun 1987. Seinni hluti byggingarinnar var tekinn í notkun 1994. Hamar var tekið í notkun 1974 og hafði verið notað við Iðnskólann á Selfossi. Í Hamri eru kenndar húsasmíði, málmsmíði, raf- og bilvélavirkjanagrunnar. Iða er íþróttahús skólans og einnig eru nokkrar kennslustofur í henni. Iða var tekin í notkun haustið 2004 og var þá hætt að kenna íþróttir á framhaldsskólastigi í íþróttahúsi Árborgar við Sólvelli.
Körfubolta-akademía
Haustið 2005 var sett á laggirnar körfuboltaakademía við skólann og keppir lið skólans í þremur aldursflokkum undir merkjum FSu.
Fótbolta-akademía
Haustið 2006 var sett á laggirnar fótboltaakademía.
Lokað mengi
Lokun mengis
Lokun mengis á við aðgerðina að mynda sammengi úr innmengi og jaðris þess mengis, sem skv. skilgreiningu verðu lokað mengi, t.d. er lokun mengis A gjarnan táknuð með yfirstrikun eða stöfunum cl:
Villingaholtshreppur
thumb|Villingaholtshreppur (til 2006) Villingaholtshreppur var hreppur í austanverðum Flóa í Árnessýslu og lá að Þjórsá.
Hinn 10. júní 2006 sameinaðist Villingaholtshreppur Gaulverjabæjarhreppi og Hraungerðishreppi undir nafninu Flóahreppur.
Flestir íbúar lifðu af landbúnaði eða sóttu vinnu annars staðar, t.d á Selfossi. Fólksfjöldi 1. desember 2005 var 185.
Dyngjujökull
Dyngjujökull er vanur að skríða fram á 20-25 ára fresti og þá 1-2 km í senn. Fyrsta þekkta framhlaup hans varð árið 1934 og svo hljóp hann 1951, 1977-1978 og svo í nóvember 1999 og í júlí árið 2000. Fleiri skriðjöklar á Íslandi eiga þetta til, til dæmis: Síðujökull, Tungnárjökull, Kaldalónsjökull og Leirufjarðarjökull í Drangajökli, og líka Hagafellsjökull, sem gekk út í Hagavatn árið 1999 og olli stórvandræðum í Hvítá, og svo Brúarjökull, en hann er mestur af þeim öllum í þessu tilliti.
Gos í Dyngjujökli
Gos var talið vera brjóta sér leið upp úr Dyngjujökli þann 23. ágúst 2014 að undangenginni mikilli jarðskjálftahrinu. Daginn eftir töldu menn að ekkert gos hefði verið undir jöklinum.
Vopnin kvödd
Vopnin kvödd (enska: A Farewell to Arms) er skáldsaga eftir Ernest Hemingway sem hann byggði á starfi sínu sem sjúkrabílstjóri í fyrri heimsstyrjöldinni. Vopnin kvödd kom út árið 1929 og í íslenskri þýðingu Halldórs Laxness 1941.
Laxness segir í viðtali við Vísi 1981 um þýðingu sína:
Appelsína
Appelsína (einnig verið kölluð glóaldin og gullepli) er ávöxtur sítrustrésins Citrus sinensis. Appelsínur eiga uppruna sinn að rekja til Suðaustur-Asíu, en til greina sem upprunastaðir appelsínunar koma Indland, Pakistan, Víetnam eða Kína. Hún er blendingur á milli pomelo og (Citrus maxima) og mandarínu (Citrus reticulata). Erfðaefni hennar er ~25% pomelo og ~75% mandarína;
Orðið appelsína
Í sumum tungumálum, til dæmis hollensku (Sinaasappel) og íslensku, merkir orðið appelsína epli frá Kína. Endingin -sína í orðinu appelsína er í raun gamalt heiti á Kína, en það var nefnt Sína á Latínu hér áður fyrr. Eldra íslenskt heiti á appelsínu er eyjarepli, en það er þannig til komið að fyrstu appelsínurnar sem Íslendingar kynntust komu frá Sikiley.
Appelsínutré
Appelsínutré vaxa ekki á Íslandi. Þó geta appelsínutré verið inni í húsum á norðlægum slóðum. Þau finnast hins vegar á hitabeltisslóðum t.d. á Spáni, Ameríku og Brasilíu. Appelsínur eru góð uppspretta c vítamíns. Auðvelt er að rækta appelsínutré af steinum en yfirleitt eru plönturnar ekki eins blómviljugar og þær sem eru ræktaðar af græðlingum. Þarf þá fyrst að taka steinana, þvo og láta þorna í nokkra daga áður en þeir eru settir í pott með rakri mold.
Saga
Appelsínur þekkjast ekki villtar; það er talið að þær séu upprunnar í Suður Kína, Norðaustur Indlandi og hugsanlega suðaustur Asíu. Og þær hafi verið fyrst ræktaðar í Kína um 2500 BC. Sætar appelsínur komu til Evrópu (Ítalía, Spánn og Portúgal) frá Indlandi í byrjun fimmtándu aldar (1400). Fyrir þann tíma voru aðeins súrar (Citrus bergamia Risso) eða beiskar (Citrus aurantium) appelsínur í ræktun í Ítalíu og Spáni. Frá Spáni breiddist ræktun appelsínutrjáa út til Ameríku, Afríku og Ástralíu.
Það eru nokkur afbrigði af sætum appelsínum. Eitt það algengasta nefnist Valenciae, sem kemur frá Spáni og er einnig ræktað í Afríku og Ástralíu.
Sendiráð Bandaríkjanna á Íslandi
Fyrsti sendiherra Bandaríkjanna á Íslandi var Lincoln MacVeagh en þann 30. september 1941 veitti Sveinn Björnsson ríkisstjóri honum móttöku í móttökusal ríkisstjóra í Alþingishúsinu.
Appelsína
Saga
Önnur gerð af sætum appelsínum nefnist blóðappelsínur. Þessar appelsínur hafa oft rauða bletti á hýðinu, og sumsstaðar innan í ávextinum getur litið út eins og þær séu fylltar blóði. Sumar blóðappelsínur hafa safa sem er blóðrauður.
Sendiráð Bandaríkjanna á Íslandi
Mörg mótmæli hafa farið fram fyrir utan sendiráðið.
Appelsína
Saga
thumb Um 1850 var tré í klausturgarði í Brasílíu sem hafði merkilegan ávöxt. Hver appelsína leit nokkð eðlilega út, nema þær voru frælausar og neðst í hverri appelsínu er dvergappelsína sem er síamstvíburi hinnar stærri. Minni appelsínan myndar nokkurskonar nafla og þaðan er nafnið komið. Þær eru mjög sætar og auðvelt er að afhýða þær. Þetta gerði þær vinsælar til sölu. En þar sem þr eru frælausar er ekki hægt að sá til þeirra. Aðeins er hægt að fjölga þeim með græðlingum. Það gerir að allar appelsínur af þessari sort er erfðafræðilega sama tréð og var í klausturgarðinum í Brasílíu.
Sendiráð Bandaríkjanna á Íslandi
Núverandi sendiherra Bandaríkjanna á Íslandi er Carrin Patman, sem var tilnefnd af Joe Biden Bandaríkjaforseta árið 2022. Patman afhenti forseta Íslands trúnaðarbréf sitt þann 7. október 2022.
Appelsína
Saga
Jaffa appelsínur, eða Shamouti, er sætt, næstum steinlaust appelsínu afbrigði með seigu hýði sem gerir þær sérstaklega hentugar til útflutnings.
Ekstraklasa
Ekstraklasa eða pólska úrvalsdeildin er efsta deild pólskar knattspyrnu. Deildin var stofnuð árið 1921. 16 lið eru í deildinni. Hvert ár detta út 2 lið og 2 önnur 2 koma úr I Liga.
Sigurvegarar
11. júlí 2022
Núverandi lið í Ekstraklasa (2019–20)
11. júlí 2019
Hermann Alexander Diels
Hermann Alexander Diels (18. maí 1848 – 4. júní 1922) var þýksur fornfræðingur og textafræðingur.
Diels er þekktastur fyrir útgáfu sína á brotum frumherja grískrar heimspeki (hinna svonefndu fovera Sókratesar) og vitnisburði um þá. Ritið, sem nefnist Die Fragmente der Vorsokratiker (Brot forvera Sókratesar) er enn talið undirstöðurit. Ritið er í þremur bindum. Í ritinu er safnað saman öllum brotum forvera Sókratesar úr ritum þeirra (sem nú eru flest glötuð) auk vitnisburði um þá, sem varðveittur er í yngri höfundum ásamt þýskri þýðingu brotanna. Vitnisburðurinn kallast „A-brot“ en sjálf brotin (þ.e. beinar tilvitnanir) kallast „B-brot“. Þessi aðferð Diels til að auðkenna brot og vitnisburð heimspekinganna hefur orðið að hefðbundinni leið til þess að vísa til brota frumherjanna og kallast DK-tölur.
DK-tölur
Til dæmis vitna Sextos Empeirikos og Simplikkíos í ljóðlínur sem taldar eru vera upphafið af kvæði Parmenídesar. Í safni Diels er brotið merkt 28B1 — þ.e. kafli 28, hluti B, brot 1. Talan 28 vísar til Parmenídesar (sem Diels helgar 28. kafla í riti sínu), stafurinn B gefur til kynna að um brot (þ.e. tilvitnun) er að ræða en ekki vitnisburð, og talan 1 gefur til kynna að brotið er það fyrsta í röðinni af brotum Parmenídesar í safni Diels. Á hinn bóginn er upphafið af greinargerð Platons (í samræðunni Parmenídes 127 o.áfr.) fyrir meintri heimsókn Parmenídesar og Zenon til Aþenu auðkennt 29A11 í safni Diels. Talan 29 vísar til Zenons (sem er helgaður næsti kafli á eftir Parmenídesi í riti Diels), enda ræðir Platon meira um Zenon en Parmenídes í þessum tilteknu línum; bókstafurinn A gefur til kynna að um vitnisburð um Zenon er að ræða en ekki brot úr riti eftir Zenon, og talan 11 þýðir að vitnisburðurinn er sá 11. í röðinni um Zenon í riti Diels.
Diels raðaði heimspekingunum í grófa tímaröð en innan hvers kafla er brotunum raðað í stafrófsröð eftir heimildunum fyrir þeim. Venjulega er vísað til brotanna með því að skeyta „Diels-Kranz“ eða „DK“ fyrir framan, t.d. „Diels-Kranz 28B1“ eða „DK 28B1“.
Þrátt fyrir mikilvægi rits Diels greinir fræðimenn enn á um meðferð hans á ýmsum britanna, t.d. hvort þau séu réttilega flokkuð sem A eða B-brot (þ.e. hort þau séu bein tilvitnun eða ekki). Í ritinu er vitaskuld ekki að finna brot sem hafa uppgötvast eftir að ritið kom út, t.a.m. þau sem eru varðveitt á Strasbourg-papyrusnum (gefinn út 1998), þar sem er að finna fimm áður óþekkt brot úr kvæði eftir Empedókles. (Þau virðast vera áframhald af brotinu DK 31B17.)
Enska þýðingu á öllum B-brotum í Diels-Kranz er að finna hjá Kathleen Freeman, Ancilla to the Pre-Socratic Philosophers (Oxford, 1948; Harvard U.niversity Press, 1957), en hún byggir á 5. útgáfunni á riti Diels og því er röðin á brotunum örlítið frábrugðin.
Ísafjörður
thumb|Ísafjörður 2019.
Ísafjörður er þéttbýlisstaður á Eyri við Skutulsfjörð í Ísafjarðardjúpi. Hann er þjónustumiðstöð sveitarfélagsins Ísafjarðarbæjar og er stærsti byggðakjarninn innan þess. Íbúar voru um 2.736 árið 2020.
Ísafjörður var einn þeirra 6 verslunarstaða á Íslandi sem fengu kaupstaðarréttindi árið 1786 (hinir voru Reykjavík, Akureyri, Eskifjörður, Grundarfjörður og Vestmannaeyjar) en missti þau árið 1816 til Grundarfjarðar (sem hafði verið sviptur þeim árið 1807). Bærinn endurheimti kaupstaðarréttindin árið 1866. Þá náði land kaupstaðarins yfir Eyrina og stóran hluta Eyrarhlíðar. Áður hafði það heyrt undir Eyrarhrepp. Kaupstaðurinn og hreppurinn sameinuðust aftur 3. október 1971, þá undir nafni Ísafjarðarkaupstaður.
Í júní 1994 bættist Snæfjallahreppur við sveitarfélagið og í desember 1995 Sléttuhreppur sem hafði þá verið í eyði í meira en fjóra áratugi.
Hinn 1. júní 1996 sameinaðist Ísafjarðarkaupstaður 5 öðrum sveitarfélögum á Vestfjörðum: Flateyrarhreppi, Mosvallahreppi, Mýrahreppi, Suðureyrarhreppi og Þingeyrarhreppi, undir nafninu Ísafjarðarbær.
Grasagarður Reykjavíkur
thumb|250 px|Tíbetreynir í haustskrúða í [[Grasagarður Reykjavíkur|Grasagarði Reykjavíkur]] thumb|250 px|Sköpun eftir Helga Gíslason thumb|250 px|Séð yfir tjarnir í Grasagarðinum. Grasagarður Reykjavíkur, oftast kallaður Grasagarðurinn, er lifandi safn íslenskra og erlendra plantna. Garðurinn er um 5 ha að stærð og er staðsettur í Laugardal við hliðina á Fjölskyldu- og húsdýragarðinum. Í Grasagarðinum eru átta safndeildir: Flóra Íslands, fjölærar jurtir, rósir, lyngrósir, skógarbotnsplöntur, trjásafn, steinhæð og nytjajurtagarður. Forstöðumaður Grasagarðsins er Hjörtur Þorbjörnsson.
Saga Grasagarðsins
Grasagarður Reykjavíkur var stofnaður 18. ágúst 1961 en upphaf garðsins má rekja til þess að hjónin Jón Sigurðsson skólastjóri og Katrín Viðar píanóleikari gáfu Reykjavíkurborg einstakt safn íslenskra jurta sem þau höfðu safnað á ferðalögum sínum um Ísland og varð sú gjöf upphafið af Grasagarðinum. Í garðskála garðsins er veitingastaðurinn Flóran, sem er opinn frá vori fram á haust og um helgar á aðventunni.
Listaverk í grasagarðinum
Í Grasagarðinum eru tvö listaverk, styttan Sköpun eftir Helga Gíslason og vatnslistaverkið Fyssa eftir Rúrí.
Slagæð
Slagæð er æð, sem flytur (súrefnisríkt) blóð frá hjarta um líkamann og út í háræðarnar. Lungnaslagæðin er þar undanskilin en hún flytur súrefnissnautt blóð frá hjarta til lungnanna. Slagæðar eru þykkri en bláæðar, sem flytja súrefnissnautt blóð aftur til hjartans, svo að þær standist þrýstinginn, sem myndast í þeim þegar hjartað slær.
Slagæðar hafa þrjú vefjalög (talin innanfrá):
Céva
Alaska
thumbnail|Kort af Alaska thumbnail|Alaska miðað við neðri 48 fylkin. thumbnail|Matanuska skriðjökullinn norðaustur af AnchorageAlaska er stærsta fylki Bandaríkjanna. Nafnið Alaska þýðir „meginlandið“ eða „stóra landið“ á inúítamáli.
Söguágrip
Frumbyggjar Alaska komu fyrst yfir Beringssund fyrir um 14.000 árum en þá var þar landbrú milli meginlandanna. Evrópuþjóðir fengu áhuga að nýta svæðið á 18. öld. Rússar námu þar land og rússneskir veiðimenn veiddu otra en skinn þeirra var verðmætt. Árið 1799 tók rússneskt verslunarfélag sér verslunarrétt á svæðinu. . Bandaríkin keyptu síðan landið af Rússum fyrir $7,2 milljónir ($113 milljónir í dag) árið 1867. Það var fyrir milligöngu William Seward, utanríkisráðherra BNA. Kaupin voru umdeild og talað var meðal annars um ísbox Sewards (Sewards icebox) og mistök Sewards (Sewards folly).
Árið 1898 kom upp gullæði í Alaska og fóru þúsundir þangað til að freista gæfunnar. Gullæðið gekk yfir á rúmlega 30 árum. Í seinni heimstyrjöld hertóku Japanir 3 eyjar í Aljúteyjum við Vestur-Alaska.
Landafræði og náttúrufar
Alaska er stærsta fylki Bandaríkjanna að flatarmáli en jafnframt fjórða fámennasta fylkið. Það er 1.717.854 km² að stærð en íbúar þess aðeins rúm 700 þúsund. Alaska liggur að kanadíska sjálfstjórnarsvæðinu Júkon og fylkinu Bresku Kólumbíu í austri, Alaskaflóa og Kyrrahafi í suðri, Beringshafi, Beringssundi og Tjúktahafi í vestri og Beauforthaf i og Norður-Íshafi í norðri. Fjöldi eyja tilheyrir fylkinu og þar eru flest hæstu fjöll Bandaríkjanna. Kodiakeyjaklasinn er úti fyrir suðurströndinni og er þar Kodiakeyja stærst. Hæsta fjall Norður Ameríku, Denali (áður Mt. McKinley) rís nær 6200 metra yfir sjávarmál og er hluti af Alaska-fjallgarðinum sem spannar meira en 600 km í suðurhluta fylkisins. Fljótið Júkon rennur í gegnum Alaska frá austri til vesturs.
Jöklar þekja 41.440 km² svæði í fylkinu. Mýrar og freðmýrar þekja nálægt 487.000 km².
Í kringum 50 eldfjöll eru í Alaska, einkum á Alaska-skaga og Aljúteyjum. Eldfjallasvæðið er hluti af Kyrrahafseldhringnum.
Miklir barrskógar eru í Alaska, ekki síst í suðurhlutanum. Meðal trjáa eru sitkagreni, svartgreni, hvítgreni, marþöll, fjallaþöll, stafafura, fjallaþinur, alaskasýprus, elri, birki og alaskaösp. Íslendingar hafa sótt tré til ræktunar frá Alaska frá síðari heimstyrjöld. Þar má helst nefna sitkagreni, alaskaösp og stafafuru. Einkum hefur þótt hentugt að sækja trjákvæmi til Kenai-skaga og Suðaustur-Alaska en veðurfar þar er sambærilegt og á Íslandi. ,
Dýralíf er fjölbreytt. Meðal spendýra eru hjartardýr, elgir, hreindýr, úlfar, íkornar, klettafjallageit,háhyrningar, svart-, ís- og brúnbirnir. Ernir, gæsir,endur, lóur, lundar, rjúpur, fálkar, hrafnar, uglur og gjóðar eru meðal fuglategunda. Laxategundir hrygna í ám inni í landi. Einnig finnast froskategundir, salamöndrur og skjaldbökur í fylkinu.
Í Alaska eru 23 þjóðgarðar. Þar á meðal eru Denali National Park and Preserve, Kenai Fjords National Park, Glacier Bay National Park and Preserve og Wrangell–St. Elias National Park and Preserve. Ríkið á 65% lands í fylkinu.
Svæðaskipting
•	Aleutians East Borough •	Anchorage •	Bristol Bay Borough •	Denali Borough •	Fairbanks North Star Borough •	Haines •	Juneau •	Kenai Peninsula Borough •	Ketchikan Gateway Borough •	Kodiak Island Borough •	Lake and Peninsula Borough •	Matanuska-Susitna Borough •	North Slope Borough •	Northwest Arctic Borough •	Sitka •	Skagway •	Wrangel •	Yakutat
Samfélag
Tæplega 740.000 manns búa í Alaska (2020). Höfuðborgin er Juneau. Langflestir búa í borginni Anchorage eða um 290 þúsund manns. Eina borgin inni í landi er Fairbanks. Um 67% íbúa eru hvítir, 15% frumbyggjar, 5% asíubúar og 3% svartir. Í dag lifa íbúarnir aðallega á fiskveiðum, olíu- og jarðgasframleiðslu auk skógarhöggs. Ferðaþjónusta er einnig mikilvæg.
Samgöngur í suðausturhluta fylkisins eru að miklu leyti með ferjum þar sem vegir eru af skornum skammti. Lestarsamgöngur takmarkast við svæðið norðan og sunnan við Anchorage; frá Fairbanks að Kenai-skaga.
Carl Richard Unger
thumb|right|250px|Carl Richard Unger. Úr Skilling-Magazin 1867. Carl Richard Unger (f. 2. júlí 1817, d. 30. nóvember 1897) var norskur málfræðingur og textafræðingur, prófessor við Háskólann í Kristjaníu, nú í Ósló.
Æviágrip
C. R. Unger fæddist í Kristjaníu og ólst þar upp að mestu. Foreldrar hans voru Johan Carl Jonassen Unger (1757–1840) og síðari kona hans Anne Marie Wetlesen (1777–1864).
Unger varð stúdent 1835 og hóf nám í málfræði, en lauk aldrei embættisprófi vegna lélegrar frammistöðu í stærðfræði. Hann varð styrkþegi við Háskólann í Kristjaníu 1841, og fór fyrst til Kaupmannahafnar til þess að rannsaka forn handrit. Komst hann brátt að því að prentaðar útgáfur voru oft ónákvæmar og gáfu villandi upplýsingar um orðmyndir og texta handritanna. Gerði hann þá nákvæmar uppskriftir af mörgum handritum. Á árunum 1843–1845 var hann í París og London til þess að rannsaka og skrifa upp handrit sem til voru í fornum norsk-íslenskum þýðingum. Vorið 1845 hóf Unger að flytja fyrirlestra við Háskólann í Kristjaníu. Árið 1851 varð hann lektor í germanskri og rómanskri málfræði og prófessor 1862. Hann hélt einkum fyrirlestra um málfræði norrænna mála, handritalestur og textafræði. Á löngum kennsluferli brúaði hann bilið milli frumherjanna í norrænum fræðum í Noregi og þeirra sem tóku við og voru virkir fram um miðja 20. öld.
Unger hóf um 1841 undirbúning að fornnorskri (og forníslenskri) orðabók, en þegar hann komst að því að Johan Fritzner væri kominn vel á veg með slíkt verk, afhenti hann honum gögn sín og veitti honum leiðsögn. Þegar Fritzner varð svo frá að hverfa, á bls. 384 í þriðja bindi verks síns: Ordbog over det gamle norske Sprog 1–3 (1886–1896), tók Unger við og lauk útgáfunni.
Árið 1861 stofnaði Unger Det norske Oldskriftselskab (Norska fornritafélagið), ásamt nokkrum samstarfsmönnum sínum, svo sem Rudolf Keyser, P. A. Munch, Sophus Bugge, Oluf Rygh o.fl. Margar af textaútgáfum Ungers voru á vegum þess félags, en aðrar voru boðsrit á vegum Háskólans í Kristjaníu.
Hinn 1. janúar 1897 gáfu nokkrir nemendur og samstarfsmenn Ungers út rit honum til heiðurs, í tilefni af því að þá var hálf öld frá því hann hóf útgáfustarf sitt, auk þess sem hann var þá á 80. aldursári: Hann varð félagi í Konunglega norska vísindafélaginu frá 1853, í Vísindafélaginu í Kristjaníu frá stofnun þess 1857, og í ýmsum erlendum fræðafélögum.
Unger sagði af sér prófessorsembætti vorið 1897; nokkrum mánuðum síðar var hann allur. Hann var ógiftur.
Helstu útgáfur
Unger var afkastamikill og nákvæmur útgefandi sagnfræðiheimilda og rita frá gullöld Noregs og Íslands, og eru flestar þessar útgáfur enn í fullu gildi. Meðal þeirra eru:
Með tímanum varð Unger svo handgenginn máli handritanna, að hann réðist í að þýða á „fornnorsku“ nokkra kafla úr Þiðriks sögu, sem glatast höfðu úr norsku handriti sögunnar, en voru varðveittir í fornsænskri þýðingu.
Julian Richings
Julian Richings (fæddur 30. ágúst 1956 ) er enskur leikari sem hefur komið fram í yfir 50 kanadískum kvikmyndum og um 20 sjónvarpsseríum.
Einkalíf
Richings fæddist í Oxford, Englandi. Útskrifaðist frá Exeter háskólanum með gráðu í dramaleiklist. Richings ferðaðist með bresku leikfélagi um N-Ameríku. Richings fluttist til Toronto, Kanada árið 1984 og hefur búið þar síðan með fjölskyldu sinni.
Sjónvarp
Fyrsta sjónvarpshlutverk Richings var árið 1989 í War of the Worlds sem Ardix. Kom hann fram sem gestaleikari í þáttum á borð við Katts and Dog, Street Legal, RoboCop og Due South. Árið 1997 þá var honum boðið gestahlutverk í Once a Thief sem hann lék til ársins 1998. Síðan þá hefur hann komið fram sem gestaleikari í þáttum á borð við Amazon, MythQuest, A Nero Wolfe Mystery, Kingdom Hospital, Heartland. Árið 2010 þá var honum boðið stórt gestahlutverk í Supernatural sem Dauðinn, sem hann hefur leikið með hléum síðan þá.
Kvikmyndir
Fyrsta kvikmyndahlutverk Richings var árið 1987 í Love at Stake. Síðan þá hefur hann komið fram í kvikmyndum á borð við Giant Steps, Love Child, Mimic, Urban Legend, Washed Up, Wrong Turn, Open Range, Black Widow, X-Men: The Last Stand, Saw IV og Animal Control.
Verðlaun og tilnefningar
Genie-verðlaunin
Bresk stjórnmál
thumb|230px|[[Westminsterhöll er breska þinghúsið]] thumb|230px|[[Rishi Sunak forsætisráðherra Bretlands (2022–)]]
Bresk stjórnmál eiga við opinbera stjórnun Hins sameinaða konungsríkis Bretlands og Norður-Írlands sem er lýðræði rekið innan þingbundinnar konungsstjórnar. Því er konungurinn eða drottningin þjóðhöfðingi og forsætisráðherrann leiðtogi ríkisstjórnarinnar. Framkvæmdavaldið hefur Breska ríkisstjórnin, fyrir hönd og með leyfi konungsins, auk ríkisstjórna Skotlands og Wales, og framkvæmdavalds Norður-Írlands, sem eru sér. Löggjafarvaldið tilheyrir tveimur deildum Breska þingsins: efri deildinni (eða lávarðadeildinni), og neðri deildinni, auk Skoska þinginu, Velska þinginu og Norðurírska þinginu. Dómsvaldið er aðskilið frá hinum völdunum. Valdmesti réttur landsins er Hæstiréttur Bretlands.
Stjórnmálaflokkakerfið á Bretlandi er fjölflokkakerfi. Frá þriðja áratugnum hafa stærstu og áhrifamestu flokkarnir verið Íhaldsflokkurinn og Verkamannaflokkurinn. Fyrir tilkomu Verkamannaflokksins var Frjálslyndaflokkurinn hinn aðalflokkurinn í breskum stjórnmálum. Þó að samsteypustjórn og minnihlutastjórn hafi bæði komið fram á einhverjum tímapunkti hefur atkvæðakerfið tryggt stöðu stóru flokkanna í þingkosningunum, þar sem annar þeirra myndar oftast meirihlutastjórn. Þrátt fyrir þetta hafa áhrif þriðja flokks verið mikilvæg, en Frjálslyndir demókratar hafa oftast gegnt því hlutverki. Íhaldsflokkurinn skipar núverandi ríkisstjórnina með minnihlutastuðningi Lýðfræðislega sambandsflokksins.
Eftir skiptingu Írlands fékk Norður-Írland heimastjórn árið 1920. Vegna ókyrrðar var bein stjórn tekin aftur upp árið 1972. Stuðningsmönnum skosku og velsku þjóðarflokkanna, sem sóttu valddreifingu, fjölgaði á áttunda áratugnum, en hún leit ekki dagsins ljós til tíunda áratugarins. Í dag hafa Skotar, Walesbúar og Norður-Írar sín eigin framkvæmdavald og löggjafarvald, en ákveðin skilyrði eru til fyrir Norður-Írland sem er bundið að táka þátt í samvinnu við Írska lýðveldið. Breska ríkisstjórnin sér um mál sem eru ekki á vegum þjóðarþinganna, svo sem utanríkis- og varnarmál.
Deilt er um hvort valddreifing hafi leitt til aukins stuðnings fyrir sjálfstæði þjóðanna. Helsti málsvari sjálfstæðisins í Skotlandi er Skoski þjóðarflokkurinn sem var í minnihlutastjórn árið 2007. Svo vann flokkurinn meirihluta í skosku þingkosningunum árið 2011 og skipar núverandi ríkisstjórn Skotlands. Árið 2014 var atkvæðagreiðsla um sjálfstæði Skotlands en aðeins 45% þátttakanda greiddu atkvæði fyrir sjálfstæði. Á Norður-Írlandi berst Sinn Féin fyrir sameiningu við Írska lýðveldið, en flokksmeðlimirnir taka ekki upp sætin sem þeir vinna því þeir þyrftu að sverja hollustueið til Bretakonungs.
Stjórnarskrá Bretlands er ekki sameinuð í eitt skjal en er skráð í ýmsum lögum, þar á meðal lögum Evrópusambandsins. Þetta kerfi heitir Westminster-kerfið en önnur lönd hafa tekið það upp, sérstaklega lönd sem voru einu sinni undir stjórn Breska heimsveldisins. Bretland sér einnig um nokkur yfirráðasvæði, en þau skiptast í tvo flokka: krúnunýlendur og hjálendur.
Kosningar
Yfirleitt eru kosningar haldnir á fimm ára fresti í Bretlandi. Kosningakerfið sem notað er í þingkosningum nefnist first-past-the-post, en þetta þýðir að sá flokkur sem nær flestum atkvæðum sigrar. Ætlað var að kerfið myndi skila meirihlutastjórn í flestum tilfellum og þannig eru samsteypustjórnir sjaldgæfar. Þetta kerfið er ekki víða að finna í Evrópu.
Sökum kosningakerfisins líkist breska flokkakerfið tvíflokkakerfi, þó að það sé í raun og veru fjölflokkakerfi. Þriðji flokkurinn hlýtur oft töluverðan fjölda atkvæða en sjaldan myndar ríkisstjórn. Undantekning að þessu var í þingkosningunum 2010, þegar enginn flokkur náði hreinum meirihluta. Þetta fyrirbæri er kallað „hengt þing“ í daglegu tali. Þetta var í annað skiptið sem það kom upp frá febrúar 1974, en kosið var aftur seinna á sama ár.
Lagt hefur verið til mörgum sinnum að breyta skuli kosningakerfinu, en þessi áform hafa verið án árangurs. Þjóðaratkvæðagreiðsla var haldin um málið árið 2011, en breytingunni var hafnað.
Stjórnmálaflokkar
Helstu sjórnmálaflokkarnir eru:
Venus (aðgreining)
Venus hefur eftirfarandi merkingar:
Söngvakeppni evrópskra sjónvarpsstöðva 1997
Söngvakeppni evrópskra sjónvarpsstöðva 1997 var 42. skipti sem Söngvakeppni evrópskra sjónvarpsstöðva var haldin en hún var haldin í Point Theatre í Dyflinni í Írlandi 3. maí árið 1997.
Niðurstöður
Tegund atkvæðagreiðslu:
Félag eldri borgara Vestmannaeyjum
Félag eldri borgara Vestmannaeyjum er innan Landssambands eldri borgara
Stofnanahyggja
Stofnanahyggja er hugtak yfir hóp kenninga sem byggast á greiningu á formgerðum, hlutverkum og áhrifum stofnana.
Chihuahua-borg
thumb|Chihuahua.
Chihuahua er höfuðborg Chihuahua-fylkis í Mexíkó. Íbúar eru um 930.000 (2020) en á stórborgarsvæðinu er um milljón. Framleiðsla er mikilvæg og eru margir tugir maquiladora-verksmiðjur þar.
Borgin var höfuðborg útlagastjórnar Mexíkó frá 1864-1867 með forsetann Benito Juárez þegar Frakkar hertóku landið.
Úranus (aðgreining)
Úranus getur átt við eftirfarandi:
Landsvæðið milli Minho- og Douro-ánna
Landsvæðið milli Minho- og Douro ánna er sögufrægt landsvæði í Portúgal og er oft vísað í svæðið sem einfaldlega Minho. Á 19. og 20. öld var það eitt af sex óopinberum landsvæðum Portúgals. Þegar Portúgal var skipt niður í núverandi svæði árið 1936, var þessu sögufræga landsvæði skipt niður í tvo smærri hluta: Douro Litoral og Minho. Í dag nær landsvæðið til umdæmi borganna Braga, Porto, Viana do Castelo, auk hluta af Aveiro og Viseu.
Bláæð
Bláæðar eru æðar sem flytja súrefnissnautt blóð frá háræðum um líkamann og til hjartans. Lungnabláæðin er þar undanskilin en hún flytur súrefnisríkt blóð frá lungum til hjartans. Þrýstingur er minni í bláæðum en í slagæðum og eru æðaveggir bláæða því almennt þynnri. Mest munur um vöðvalag í miðhjúp æðanna. Í bláæðum eru lokur, bláæðalokur, sem hindra því að blóðið renni tilbaka í æðunum sökum mismunar á þrýstingi. Bilun í slíkum lokum valda æðahnútum.
Eyjafjallasveit
Eyjafjallasveit var hreppur í austanverðri Rangárvallasýslu, milli Markarfljóts og Jökulsár á Sólheimasandi.
Hreppnum var skipt í tvennt árið 1871, í Vestur- og Austur-Eyjafjallahrepp. Lágu hin nýju hreppamörk um Holtsós og Steinafjall. Frá 2002 hefur sveitin verið hluti Rangárþings eystra.
Óseyrartangi
Óseyrartangi er löng sandeyri í Ölfusi, við suðurströnd Íslands, sem myndar ásamt Ölfusá stórt sjávarlón eða stöðuvatn. Eyrin dregur nafn sitt af ós árinnar og á austurenda hennar er brúin Óseyrarbrú sem vígð var 1989.
Uppgræðsla eyrinnar hófst á 20. öld og er hún nú klædd melgresi fjara á milli. Þar er einnig veitingastaðurinn Hafið Bláa með útsýni að landi og láði.
Baden (Neðra Austurríki)
thumb|Casino Baden
Kafaraveiki
Kafaraveiki (/kafarasýki) er í því fólgin að lofttegundir, einkum nítur, ganga í upplausn í blóðinu vegna hærri þrýstings á miklu dýpi. Ef kafarinn er dreginn snögglega upp ganga þessar lofttegundir úr upplausn aftur og mynda loftbólur í blóðinu. Geta þær virkað svipað og blóðtappi þegar þær berast til hjartans. Verkir koma í vöðva og liðamót. Í verstu tilfellum banvænt.
Battle royale
Battle royale er tegund af tölvuleik  sem einkennist af því að  vera  fjölnotendanetleikur þar sem   spilað til síðasta manns og leikjaframvindan gengur út á að lifa af,  kanna leikheiminn og finna bjargráð. Í Battle royale leikjum eru tugir eða hundruð spilara í einu sem  allir byrja með lágmark útbúnað og markmið þeirra er að útrýma öllum andstæðingum og reyna að forðast að vera króaðir af utan öruggra svæða sem minnka þegar líður á leikinn. Sigurvegari er seinasti spilari eða lið sem er á lífi. Tölvuleikurinn Fortnite er dæmi um Battle royale leik.
Hugtakið Battle royale um tölvuleiki sprettur upp úr japanskri kvikmynd frá 2000 með  þessum titli,Battle Royale. Kvikmyndin er byggð á samnefndri skáldsögu þar sem þemað er að berjast til síðasta manns í leikvangi sem dregst saman.
Sjálfstæðisflokkur Púertó Ríkó
Sjálfstæðisflokkur Púertó Ríkó (spænska: Partido Independentista Puertorriqueño) er stjórnmálaflokkur sem berst fyrir sjálfstæði Púertó Ríkó frá Bandaríkjunum.
Flokkurinn var stofnaður 20. október 1946.
Meingen
Meingen er erfðavísir sem getur leitt til krabbameins eða annars sjúkdóms.
Alnus dolichocarpa
Alnus dolichocarpa er elritegund sem var nýlega lýst af H. Zare
Alnus dolichocarpa er upprunnin frá Íran.
Hvolpasveitin
Hvolpasveitin (PAW Patrol) er kanadískur CGI-teiknaður sjónvarpsþáttur um hóp björgunarhunda.
Sjúkrabíll
thumb|200px|Sjúkrabíll frá [[Tékklandi.]]
Sjúkrabíll er bifreið sem er sérútbúin til að flytja sjúka eða slasaða að sjúkrahúsi þar sem gert er að sárum þeirra eða þeir sjúkdómsgreindir. Sjúkrabílar eru stórir bílar sem eru þannig innréttaðir að hægt er að skjóta rúmi með niðurfellanlega fætur inn í bílinn og veita þar fullkomna skyndihjálp. Um borð í sjúkrabílum nútímans er oft tveir sjúkraflutningamenn og einn læknir.
Karlakórinn Heimir
Karlakórinn Heimir var stofnaður í Skagafirði 28. desember árið 1927. Stofnendur komu flestir úr litlum kór úr framhéraði Skagafjarðar sem hét Bændakórinn og starfaði hann í ellefu ár. Fyrstu árin störfuðu kórfélagar við mjög frumstæðar aðstæður. Söngæfingar voru haldnar á heimilum þar sem hljóðfæri voru til staðar, því ekki voru mörg samkomuhús á þessum tímum.
En félagsskapurinn stækkaði og áhuginn var mikill. Menn fóru aðallega gangandi eða ríðandi til æfinga en stundum fóru þeir einnig á skíðum. Fyrsti söngstjóri kórsins var Gísli Magnússon í Eyhildarholti. Pétur Sigurðsson, tónskáld, tók við af honum og þá Jón Björnsson, einnig tónskáld, frá Hafsteinsstöðum sem stjórnaði kórnum í nær 40 ár.
Stefán Reynir Gíslason hefur stjórnað kórnum nær óslitið frá árinu 1985, en veturna 2010 – 2012 og 2014-15 tók hann sér hlé.
Undirleikari síðan 1991 er tónmenntakennarinn Thomas Randall Higgerson en hann er með doktorsgráðu frá Illinois-háskóla í Urbana-Campain.
Karlakórinn Heimir hefur gefið út plötur og diska sem hafa selst í stórum upplögum. Frægust laga sem kórinn hefur gert vinsæl má telja Fram í heiðanna ró og perluna sígildu Undir bláhimni.
Bjarni Ingvarsson
Bjarni Ingvarsson (f. 30. ágúst 1952) er íslenskur leikari og leikstjóri. Hann er einn af stofnendum Möguleikhússins og hefur leikið og stjórnað á þeim vettvangi. Einnig hefur hann sett upp sýningar með Hugleik og fleiri leikfélögum.
Hundraðshluti
Hundraðshluti eða prósent er heiti á einingalausri tölu sem á við hlutfall, þar sem nefnarinn er talan 100. Setja má fram hundraðshluta í orðum, t.d. einn af hundraði, 3 af hundraði o.s.frv. Notað er prósentutáknið „%“ til auðkenna hundraðshluta, t.d. mætingin var 100 %, líkurnar eru innan við 50 %, 1 til 2 % velja þessa leið. Hundraðshluti er yfirleitt ekki gefinn með fleirum en tveimur aukastöfum, t.d. vextrinir voru 4,95%.
Til að breyta tugabroti í hundraðshluta er margfaldað með tölunni 100, t.d. 0,5*100% = 50%, 0,01*100% = 1%. Hundraðshlutar geta einnig verið stærri en 100, t.d. verðið hefur hækkað um 118% á tímabilinu.
Talað er um að eitthvað sé að hundrað hundruðustu ef það er 100 prósent (dæmi: Nú sjáum við fyrirtækið starfa að hundrað hundruðustu). Sé það t.d. 75%, þá er það sjötíu og fimm hundruðustu.
Hoya edenii
Hoya edenii er fjölær jurt í vaxblómaættkvísl. Útbreiðslan er frá Nepal austur til Assam héraðs í Indlandi.
F.C. Hansa Rostock
FC Hansa Rostock er þýskt knattspyrnufélag stofnað í Rostock. Félagið var eitt af sigursælustu félögum Austur-Þýsku úrvalsdeildarinnar og var lengi eitt af fáum Austur-Þýsku félögunum til að spila í Bundesligunni 1995-2005. Síðustu ár hafa verið félaginu erfið og spilar það nú í 3.Liga.
Röntgenín
Röntgenín (eftir Wilhelm Conrad Röntgen) er tilbúið geislavirkt frumefni með efnatáknið Rg og sætistöluna 111. Þetta efni var fyrst búið til á GSI Helmholtz-þungjónarannsóknarstofnuninni í Darmstadt, Þýskalandi árið 1994. Síðari tilraunir sama rannsóknarhóps hafa staðfest tilvist efnisins. Stöðugasta samsæta þess er 280Rg með helmingunartímann ~4 sekúndur.
Siedlce
Siedlce er borg í miðhluta Póllands. Íbúar voru 76.585 árið 2014.
Flokkskvísl
Flokkskvísl, sem gengur einnig undir nöfnunum riðill, sveit og lið, er hernaðareining sem samanstendur af 5 til 11 hermönnum. Flokkskvíslum er, í sumum herjum, skipt niður í tveggja til fjögurra manna skotsveitir. Yfirleitt fara liðþjálfar eða korporálar fyrir flokkskvíslum.
Flokkskvísl er minnsta lágeining í fótgönguliðssveitum og sérsveitum rússneska hersins.
Carl Larsson
right|thumb|250px| Carl Larsson (28. maí 1853 í Stokkhólmi – 22. janúar 1919 í Falun) var sænskur listmálari.
Iztaccihuatl
thumb|Iztaccihuatl. Iztaccíhuatl er eldfjall í mið-Mexíkó og þriðja hæsta fjall landsins á eftir Pico de Orizaba og Popocatépetl (sem er í næsta nágrenni) eða 5.230 metrar. Það er á mörkum Mexíkó-fylkis og Puebla-fylkis. Iztaccíhuatl þýðir hvíta konan á nahúatl. Eldfjallið er ekki virkt.
Kolbeinsstaðahreppur
thumb|Kolbeinsstaðahreppur (til 2006) thumb|Kolbeinsstaðahreppur Kolbeinsstaðahreppur var hreppur í Snæfellsnessýslu, innst á  Snæfellsnesi sunnanverðu, kenndur við kirkjustaðinn Kolbeinsstaði.
Hreppurinn var 347 km² að flatarmáli og voru íbúar hans 102 talsins 1. desember 2005. Aðalatvinnuvegur er landbúnaður. Hinn 10. júní 2006 sameinaðist Kolbeinsstaðahreppur Borgarbyggð, Hvítársíðuhreppi og Borgarfjarðarsveit undir merkjum Borgarbyggðar.
Ourisia breviflora
Ourisia breviflora er tegund blómstrandi plantna í græðisúruætt, ættuð frá suðurhluta Síle og Argentínu.
Rube Goldberg vél
Rube Goldberg vél er útbúnaður þar sem keðjuverkun er notuð til að framkvæma einfalt verk og þannig að einfalt verk er framkvæmt á mjög flókinn hátt. Slík vél er kennd við bandaríska skopmyndateiknarann Rube Goldberg  sem teiknaði margar myndir af slíkum vélum. Hann var verkfræðingur sem eftir nám vann við að teikna upp holræsakerfi og vatnsbrunna í San Francisco en gerðist seinna skopmyndateiknari dagblaða. Hann nýtti verkfræðibakgrunn sinn til að teikna skopmyndir af uppfinningum þar sem einfaldur hlutur var framkvæmdur í mörgum þrepum. Þessar myndir urðu vinsælar og þekktar og árið 1931 var lýsingarorðinu Rube Goldberg bætt við Merriam-Webster orðasafnið með merkinguna að gera á flókinn hátt það sem virðist hægt að gera á einfaldan hátt.
The Holiday
The Holiday er bandarísk rómantísk-gamanmynd frá árinu 2006 sem Nancy Meyers leikstýrði, skrifaði og framleiddi. Cameron Diaz, Jude Law, Kate Winslet og Jack Black fara með aðalhlutverk í myndinni sem fjallar um tvær ókunnugar konur, eina í Bandaríkjunum og eina í Bretlandi, sem eru báðar í ástarsorg og ákveða að skiptast á húsum yfir jólin.
Leikendur
Dustin Hoffman kemur fram í cameo hlutverki í myndinni í vídeóleigu. Lindsay Lohan, sem hafði leikið í myndinni The Parent Trap sem Meyers leikstýrði og James Franco koma einnig fram í stiklunni sem Amanda vinnur að sem heitir Deception.
Private Practice
Private Practice er þáttur sem spunninn er úr Grey's Anatomy. Hann er framleiddur af Shondu Rhimes. Þættirnir snúast um líf Dr. Addison Montgomery þegar hún kveður Seattle Grace sjúkrahúsið, til þess að ganga til liðs við einkastofu í Los Angeles.
Cres
thumb|Lega Cres. thumb|Höfnin í bænum Cres. thumb|Hryggur á hæsta hluta Cres. thumb|Ferja við bæinn Porozina. Cres (ítalska: Cherso, þýska: Kersch, latína: Crepsa, gríska: Χέρσος, Chersos) er eyja við Adríahafsströnd Króatíu og er stærsta eyja landsins ásamt eyjunni Krk en báða eru þær 405.78 km2. Íbúar eru rúmir 3000 (2011). Hæsti punktur er 639 metrar.
Cres hefur verið undir yfirráðum ýmissa þjóða og ríkja: Forgrikkja, Vestrómverska ríkisins, Feneyjinga, Frakka og Ítala. Árið 1947 urðu króatísku eyjarnar undir stjórn Júgóslavíu eftir að Ítalar létu þær af hendi.
Vrana-vatn sér smábæjum á eyjunni fyrir ferskvatni en bannað er að synda í vatninu. Ferja fer til Cres frá borginni Rijeka, frá eyjunni Krk eða frá Istríuskaga. Ferðamennska er mikilvæg atvinnugrein á Cres.
Tenglar
Listi yfir eyjar í Króatíu
Trippafluga
Trippafluga (fræðiheiti: Tipula confusa) er fluga af hrossafluguætt. Hún hefur fjögur lífsstig (egg, lirfa, púpa, fluga) og spanna þessi stig um eitt ár. Trippaflugur eru algengastar við sunnanvert Ísland en finnast lítt annars staðar.
Pósitívismi
Pósitívismi getur átt við:
Ne Win
Ne Win (búrmíska: နေဝင်း; 10. júlí 1910, eða 14. eða 24. maí 1911 – 5. desember 2002) var búrmískur stjórnmálamaður og herforingi sem var forsætisráðherra Búrma frá 1958 til 1960 og frá 1962 til 1974 og forseti Búrma frá 1962 til 1981. Ne Win var einræðisherra sem fór fyrir sósíalískri herforingjastjórn frá 1962 til 1988. Stjórn Ne Wins einkenndist af einangrunarhyggju, pólitísku ofbeldi, andúð á Kínverjum, alræðishyggju og efnahagskreppu. Á stjórnartíð hans varð Búrma að einu fátækasta og vanþróaðasta ríki í heimi.
Æviágrip
Ne Win fæddist í Paundale í miðhluta Búrma undir nafninu Shu Maung, þar sem faðir hans var aðstoðarmaður á stjórnarskrifstofu bresku nýlenduyfirvaldanna. Eftir að hafa lokið prófi í miðskóla var hann sendur til náms í íþróttum í Prome en náði litlum árangri. Hann ákvað að ferðast til Rangoon, þar sem hann nam læknisfræði í háskóla og útskrifaðist með líffræðipróf árið 1931. Hann hætti síðan háskólanámi og hóf vinnu við póstþjónustuna í Búrma.